У Вікіпедыі ёсць артыкулы пра іншых асоб з прозвішчам Шухман.
**Майсей Сроліевіч (Ізраілевіч) Шухман** (1862, Пінск — 1941, Омск) — расійскі архітэктар і інжынер у грамадзянскім будаўніцтве.

Біяграфія
---------

Нарадзіўся ў Пінску. Выхоўваўся ў Віленскім рэальным вучылішчы. У 1883 годзе паступіў у Інстытут грамадзянскіх інжынераў і, па сканчэнні ў 1889 годзе курса, быў прылічаны да Тэхнічна-будаўнічага камітэту  (руск.) (бел. Міністэрства ўнутраных спраў і ў хуткім часе быў прызначаны памочнікам Акмалінскага абласнога архітэктара.

Са жніўня 1889 года жыў у Омску.

У 1898—1907 гадах займаў пасаду Акмалінскага абласнога архітэктара.

У 1907 годзе сышоў са службы, жыў на даходы ад уласных дамоў і прыватных заказаў. У 1919 годзе зноў паступіў на службу. У 1920-х гадах служыў у камунальным аддзеле гарадской гаспадаркі ва Упраўленні будаўнічага кантролю. У 1925—1929 гадах займаў пасаду акруговага інжынера. Стварыў праект і каштарыс тыпавых школ для аддзела адукацыі (1931), распрацаваў праект двухпавярховага жылога дома на каменным падмурку (1930). Уваходзіў у склад розных камісій, якія вырашалі лёс старых будынкаў.

Памёр у Омску ў 1941 годзе.

Архітэктура
-----------

У 1898—1907 гадах М. Шухман к статусе Акмалінскага абласнога архітэктара будаваў цэрквы і школы ў новых пасёлках. У Омску пабудаваў будынкі Омскай гарадской думы (сумесна з М. Я. Вараксіным[d]), Дзяржбанка, Кантрольнай палаты і шэрагу незахаваных да нашага часу будынкаў. Прымаў удзел у будаўніцтве Архірэйскага дома, галоўнага корпуса Абшчыны Казанскай Божай Маці. Бясплатна складаў праекты і каштарысы для будаўніцтва цэркваў і школ, якія фінансуюцца з Фонду імя імператара Аляксандра III. Архітэктару належыць аўтарства яшчэ некалькіх збудаванняў у Омску (прыбытковыя дамы Н. Гутэрмахера, С. Кадыша, царква ў імя Міхаіла Клопскага).

Праекты
-------

Дом С. Кадыша
* перабудова гандлёвага дому купца С. М. Калпакова на Любінскім праспекце (цяпер вул. Леніна  (руск.) (бел. 19)
* будынак Омскай гарадской думы (цяпер вул. Думская, 1; сумесна з М. Я. Вараксіным[d])
* будынак Дзяржаўнага банка (цяпер завулак Банкаўскі, 1/вуліца Пяўцова, 6; сумесна з М. Я. Вараксіным[d])
* будынак Кантрольнай палаты (цяпер вул. Інтэрнацыянальная, 6)
* кіраўніцтва будаўніцтвам Архіерэйскага дома (цяпер вул. Леніна  (руск.) (бел. 2)
* кіраўніцтва будаўніцтвам галоўнага корпуса абшчыны Казанскай Божай Маці (цяпер вул. Вароўскага, 134)
* прыбудова канцэртнай залы да будынка Грамадскага сходу (цяпер вул. Леніна  (руск.) (бел. 25)
* прыбытковы дом Н. А. Гутэрмахера і Лермана (цяпер вул. 10 гадоў Кастрычніка, 44)
* прыбытковы дом С. Кадыша і Лермана (цяпер вул. 10 гадоў Кастрычніка, 11)
* царква Міхаіла Клопскага (не захавалася)

Зноскі
------

1. ↑
2. 1 2
3. ↑  Барановский Г. В. Юбилейный сборник сведений о деятельности бывших воспитанников Института гражданских инженеров (Строительного училища) 1842—1892  (руск.)
4. ↑  История здания Городской Думы  (руск.)
5. ↑  Омск. Церковь Благовещения Пресвятой Богородицы при бывшем Архиерейском доме  (руск.)
6. ↑  Омск. Церковь Михаила Клопского  (руск.)

Спасылкі
--------

|  |  |
| --- | --- |
| commons: | Майсей Сроліевіч Шухман на Вікісховішчы |

* Шухман Моисей Сролиевич (Израилевич)  (руск.)